**„Elektrum Lietuva“: praėjusią savaitė Lietuvoje didmeninė elektros kaina kilo 2 proc., Estijoje – net 19 proc.**

**Praėjusią savaitę didmeninė elektros kaina Baltijos šalyse pasiskirstė nevienodai. Lietuvoje ir Latvijoje kaina kilo 2 proc. ir vidutiniškai siekė 98,14 Eur/MWh, Estijoje kaina šoktelėjo net 19 proc. – iki 106,79 Eur/MWh. Palyginimui, didmeninės elektros kainos vidurkis Lenkijoje ir Vokietijoje atitinkamai siekė 94,74 Eur/MWh ir 80,26 Eur/MWh.**

„Baltijos šalyse – saulės energijos gamyba, palyginti su praėjusia savaitę, išaugo 39 proc., vėjo energijos gamyba sumažėjo 62 proc., o hidroelektrinių gamyba sumažėjo 11 proc. Dėl to pagaminamos elektros energijos kiekis, lyginant su vartojimu, sumažėjo 2 procentiniais punktais“,– sako energetikos sprendimų bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos taip pat kiek mažėjo – „Elektrum Lietuva“ žemiausia fiksuota kaina praeitą savaitę siekė 22,479 ct/kWh, fiksuojant ją 9 mėnesiams.

Elektros vartojimas „Nord Pool“ regione augo ir siekė 6 816 GWh, gamybos apimtys nežymiai traukėsi, iki 7 299 GWh.

**Gamyba Baltijos šalyse mažėjo 7 proc.**

Baltijos šalyse elektros vartojimas sumažėjo 4 proc. ir siekė 447 GWh. Lietuvoje elektros suvartota 4 proc. mažiau nei ankstesnę savaitę, 214GWh. Latvijoje elektros vartojimas sumažėjo 5 proc., iki 110 GWh, o Estijoje vartojimas išliko toks pat kaip ir praėjusią savaitę ir siekė 123 GWh.

Elektros energijos bendros gamybos apimtys Baltijos šalyse praėjusią savaitę sumažėjo 7 proc. lyginant su ankstesne savaite ir siekė 261 GWh. Lietuvoje elektros energijos pagaminta 15 proc. mažiau nei ankstesnę savaitę – 117 GWh. Estijoje elektros gamyba išaugo – 10 proc., iki 87 GWh, o Latvijoje elektros pagaminta 9 proc. mažiau, 57 GWh.

Per savaitę visos trys Baltijos šalys kartu pagamino 58 proc. joms reikalingos elektros energijos. Lietuvoje pagaminta 55 proc., Latvijoje – 52 proc., Estijoje – 71 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė

Atstovė žiniasklaidai

„Elektrum Lietuva“

neringa.kolkaite-bieline@elektrum.lt

Tel. + 370 614 71719